9. การจัดการ

9.1 โครงสร้างการจัดการ

(1) โครงสร้างการจัดการ

  โครงสร้างกรรมการของบริษัท ประกอบด้วยคณะกรรมการทั้งหมด 2 ชุด ได้แก่
  คณะกรรมการบริษัท และคณะกรรมการตรวจสอบและกรรมการอิสระ
  ซึ่งคณะกรรมการแต่ละคณะมีหน้าที่และความรับผิดชอบ สรุปได้ดังนี้

1.  คณะกรรมการบริษัท

  ตามหนังสือรับรองกระทรวงพาณิชย์ มีจำนวน 8 ท่าน ประกอบด้วย กรรมการที่เป็นผู้บริหาร 1
  ท่านกรรมการที่ไม่เป็นผู้บริหาร 4 ท่านและกรรมการตรวจสอบ/กรรมการอิสระ 3 ท่าน
  ซึ่งมีรายนามดังต่อไปนี้

  1 นายพิพัฒ พะเนียงเวทย์ ประธานกรรมการ

  2 นายสุธี ลิ่มอติบูลย์ กรรมการผู้จัดการ

  3 ร.ต.อ. สุเมธ ลิ่มอติบูลย์ กรรมการ

  4 นายชวลิต ลิ่มอติบูลย์ กรรมการ

  5 นายบุญชู ลิ่มอติบูลย์ กรรมการ

  6 ดร.อดุล อมตวิวัฒน์ ประธานกรรมการตรวจสอบ/กรรมการอิสระ

  7 นพ.สวัสดิ์ โพธิกำจร กรรมการตรวจสอบ/กรรมการอิสระ

  8 นายชัยสิทธิ์ เจริญสัตย์ กรรมการตรวจสอบ/กรรมการอิสระ

  อำนาจหน้าที่ของคณะกรรมการบริษัท

  คณะกรรมการบริษัทเป็นผู้รับผิดชอบกิจการทั้งหลายของบริษัทฯ
  และมีอำนาจหน้าที่ดำเนินการภายในขอบเขตของกฎหมาย วัตถุประสงค์ และข้อบังคับของบริษัทฯ
  และตามมติของที่ประชุมใหญ่ผู้ถือหุ้น และมีอำนาจกระทำการใดๆ
  ตามที่ระบุไว้ในหนังสือบริคณห์สนธิ
  นอกจากนี้ยังมีหน้าที่กำหนดนโยบายและทิศทางการดำเนินงานของบริษัท และกำกับควบคุมดูแล
  ให้ฝ่ายจัดการดำเนินการให้เป็นตามนโยบายที่กำหนดไว้อย่างมีประสิทธิภาพและประสิทธิผล

2.  คณะกรรมการตรวจสอบ/กรรมการอิสระ

  คณะกรรมการตรวจสอบ และ กรรมการอิสระ* จำนวน 3 ท่าน ประกอบด้วย

  1 ดร.อดุล อมตวิวัฒน์ ประธานกรรมการตรวจสอบ/กรรมการอิสระ*

  2 นพ.สวัสดิ์ โพธิกำจร กรรมการตรวจสอบ/กรรมการอิสระ*

  3 นายชัยสิทธิ์ เจริญสัตย์ กรรมการตรวจสอบ/กรรมการอิสระ*

  * คำนิยาม “กรรมการอิสระ” เป็นกรรมการที่มีคุณสมบัติครบถ้วนตามที่ตลาดหลักทรัพย์ฯกำหนด
  โดยทำหน้าที่ในการกำกับดูแลการปฏิบัติงานของฝ่ายบริหาร
  มีส่วนสำคัญในการคานอำนาจผู้ถือหุ้นใหญ่
  และเป็นผู้ที่สามารถใช้วิจารณญาณในการกำกับดูแลกิจการให้เป็นไปตามหลักการกำกับดูแลกิจการที่ดี
  อีกทั้งยังมีความสามารถในการมองภาพรวมและกล้าแสดงความคิดเห็นอย่างอิสระ
  โดยไม่อยู่ภายใต้การควบคุมของผู้บริหารหรือผู้ถือหุ้นรายใหญ่ของบริษัท
  รวมทั้งผู้ที่เกี่ยวข้องหรือญาติสนิทของบุคคลดังกล่าว

  อำนาจหน้าที่ของคณะกรรมการตรวจสอบและกรรมการอิสระ

  คณะกรรมการตรวจสอบของบริษัทมีขอบเขตหน้าที่และความรับผิดชอบต่อคณะกรรมการบริษัท
  ดังต่อไปนี้

1)  สอบทานให้บริษัทฯมีการรายงานทางการเงินอย่างถูกต้องเพียงพอ

2)  สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit) ที่เหมาะสมและมีประสิทธิผล

3)  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

4)  พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

5)  พิจารณา
    การเปิดเผยข้อมูลของบริษัทในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6)  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
    ซึ่งรายการดังกล่าวต้องลงนามโดยประธานคณะกรรมการตรวจสอบ

7)  ปฏิบัติการอื่นใดตามที่คณะกรรมการบริษัทมอบหมายด้วยความเห็นชอบจากคณะกรรมการตรวจสอบ

(2) การสรรหากรรมการและ ผู้บริหาร

  บริษัทไม่มีคณะกรรมการสรรหาโดยเฉพาะ
  ทั้งนี้บุคคลที่จะได้รับการแต่งตั้งให้ดำรงตำแหน่งกรรมการและผู้บริหารของบริษัทจะต้องมีคุณสมบัติ
  ตามมาตรา 68 แห่งพระราชบัญญัติบริษัทมหาชนจำกัด พ.ศ. 2535

  เมื่อมีการประชุมสามัญในทุกปีให้กรรมการออกจากตำแหน่งในจำนวน
  หนึ่งในสามเป็นอัตราถ้าจำนวนกรรมการที่จะแบ่งออกให้ตรงเป็นสามส่วนไม่ได้ก็ให้ออกโดยจำนวนใกล้ที่สุดกับส่วนหนึ่งในสาม
  โดยสลับให้กรรมการที่อยู่ในตำแหน่งนานที่สุดนั้นเป็นผู้ออกจากตำแหน่ง

(3) จำนวนครั้งของการประชุมคณะกรรมการ

  สัดส่วนคณะกรรมการบริษัทประกอบด้วยกรรมการจำนวน 8 ท่านที่เป็นตัวแทนผู้ถือหุ้น
  ซึ่งแต่งตั้งโดยที่ประชุมผู้ถือหุ้น ดังต่อไปนี้

+------+-------------------+------------+------------+-------+-------+
| ล    | ชื่อ – สกุล          | จ          |            | จำ    | %     |
| ำดับที่ |                   | ำนวนครั้งที่เข |            | นวนหุ้น | ของจำ |
|      |                   | ้าร่วมประชุม/ |            |       | นวนหุ้น |
|      |                   |            |            |       |       |
|      |                   | การ        |            |       |       |
|      |                   | ประชุมทั้งหมด |            |       |       |
+------+-------------------+------------+------------+-------+-------+
|      |                   | ก          | กรรม       |       |       |
|      |                   | รรมการบริษัท | การตรวจสอบ |       |       |
+------+-------------------+------------+------------+-------+-------+
| 1.   | นายพิพัฒ พะเนียงเวทย์ | 4/4        | -          | 11    | 1.85  |
|      |                   |            |            | 0,868 |       |
+------+-------------------+------------+------------+-------+-------+
| 2.   | นายสุธี ลิ่มอติบูลย์     | 4/4        | -          | 72    | 12.00 |
|      |                   |            |            | 0,235 |       |
+------+-------------------+------------+------------+-------+-------+
| 3.   | นายชวลิต ลิ่มอติบูลย์   | 4/4        | -          | 83    | 13.84 |
|      |                   |            |            | 0,183 |       |
+------+-------------------+------------+------------+-------+-------+
| 4.   | ร.ต.อ.สุเมธ        | 3/4        | -          | 87    | 14.59 |
|      | ลิ่มอติบูลย์           |            |            | 5,263 |       |
+------+-------------------+------------+------------+-------+-------+
| 5.   | นายบุญชู ลิ่มอติบูลย์    | 3/4        | -          | 3     | 0.50  |
|      |                   |            |            | 0,000 |       |
+------+-------------------+------------+------------+-------+-------+
| 6.   | นพ.สวัสดิ์ โพธิกำจร   | 3/4        | 3/4        | 3     | 0.55  |
|      |                   |            |            | 3,000 |       |
+------+-------------------+------------+------------+-------+-------+
| 7.   | ดร.อดุล อมตวิวัฒน์    | 4/4        | 4/4        | -     | -     |
+------+-------------------+------------+------------+-------+-------+
| 8.   | นายชัยสิทธิ์ เจริญสัตย์  | 4/4        | 4/4        | -     | -     |
+------+-------------------+------------+------------+-------+-------+

หมายเหตุ : จำนวนหุ้นและสัดส่วนเป็นข้อมูล ณ 29 ธันวาคม 2549

(4) รายชื่อและตำแหน่งของผู้บริหาร

  ณ วันที่ 31 ธันวาคม 2549 บริษัทมีผู้บริหาร จำนวน 10 ท่าน ดังนี้

ชื่อ-สกุล ตำแหน่งของผู้บริหาร

1. นายสุธี ลิ่มอติบูลย์ กรรมการผู้จัดการ

2. น.ส.จันทนา ลิ่มอติบูลย์ ผู้จัดการทั่วไป

3. น.ส.ธีรารัตน์ ลิ่มอติบูลย์ ผู้จัดการทั่วไป ฝ่ายงานพิมพ์ฉลากกาว

4. น.ส.สุมาลี เสนารักษาธรรม ผู้จัดการโรงงานสาขาลาดกระบัง

5. นายสมชาย บวรผดุงกิตติ ผู้จัดการฝ่ายวิศวกรรม

6. น.ส.สิริวรรณ จันทร์กระจ่างแจ้ง ผู้จัดการฝ่ายวิจัยและพัฒนา

7. นายอรรถพล ชินรัตนลาภ ผู้จัดการฝ่ายบัญชีและการเงิน

8. นายร่มไทร ทิพยเศวต ผู้จัดการฝ่ายบุคคล

9. นายนริศโรจน์ วงศ์พรหมเวชย์ ผู้จัดการฝ่ายการตลาดและการขาย

10. นางเขมวิภา ผดุงพงษ์ ผู้จัดการฝ่ายจัดซื้อ

เลขานุการบริษัท นางสาวทิพรัตน์ ซุ่ยกิ้ม

  * ข้อมูลเกี่ยวกับวุฒิการศึกษา ประวัติการอบรม
  และประสบการณ์ของกรรมการและผู้บริหารของบริษัท ได้แสดงไว้ในเอกสารแนบ 1

  อำนาจหน้าที่ของกรรมการผู้จัดการ

  กรรมการผู้จัดการ เป็นผู้มีอำนาจในการจัดการและบริหารกิจการของบริษัท ตามวัตถุประสงค์
  ข้อบังคับ มติที่ประชุมผู้ถือหุ้น และมติที่ประชุมคณะกรรมการของบริษัท
  และเป็นผู้มีอำนาจในการใช้ดุลยพินิจสำหรับการพิจารณาอนุมัติรายการลงทุน
  หรือรายการต่างๆตามปกติธุรกิจเพื่อการดำเนินงานของบริษัท เช่น การพิจารณาแผนงานประจำปี
  ซึ่งเสนอโดยคณะผู้บริหารของบริษัทฯ ผ่านผู้จัดการทั่วไป
  การติดตามผลการประกอบการของบริษัทฯเปรียบเทียบกับแผนงานประจำปีเป็นรายเดือน
  การกำหนดนโยบายเกี่ยวกับการผลิต การจำหน่ายและแนวทางการปฏิบัติ
  ในการดำเนินงานต่างๆของบริษัท

  โดยอำนาจดำเนินการแทนบริษัทตามหนังสือรับรอง กระทรวงพาณิชย์
  ระบุชื่อและจำนวนกรรมการซึ่งมีอำนาจลงลายมือชื่อแทนบริษัท คือ นายสุธี ลิ่มอติบูลย์
  ร.ต.อ.สุเมธ ลิ่มอติบูลย์ นายชวลิต ลิ่มอติบูลย์ นายบุญชู ลิ่มอติบูลย์ สองในสี่คนนี้
  ลงลายมือชื่อร่วมกัน และประทับตราสำคัญของบริษัทเป็นผู้มีอำนาจกระทำการแทนบริษัทได้

โครงสร้างองค์กร

เนื่องจากลักษณะการดำเนินธุรกิจของบริษัทเป็นลักษณะเฉพาะ ขนาดบริษัทจัดว่าอยู่ในขนาดกลาง
และเพื่อให้มีความคล่องตัวในการดำเนินงาน บริษัทจึงมีแนวการจัดองค์การแบบแนวนอนเป็นเกณฑ์
จัดหน่วยการผลิตตามที่ตั้งโดยมีหน่วยบริหารสนับสนุนการทำงานแต่ละแห่ง
มีหน่วยให้บริการและจำหน่ายตาม 3 กลุ่มผลิตภัณฑ์หลักของบริษัทฯ
และได้ลดกำลังหน่วยงานด้านหลอดลามิเนทตามโครงสร้างรายได้ที่เปลี่ยนแปลงไป

9.2 การสรรหากรรมการและผู้บริหาร

  การแต่งตั้งคณะกรรมการสรรหาและพิจารณาค่าตอบแทนเข้ามาช่วยในการดำเนินการเพื่อสนับสนุนการดำเนินการตามแนวทางการกำกับดูแลกิจการที่ดี
  15 ข้อหลักของตลาดหลักทรัพย์แห่งประเทศไทย
  บริษัทมีการศึกษาแนวทางและมีข้อสรุปเบื้องต้นเห็นว่า
  จากปัจจุบันธุรกรรมของบริษัทยังไม่เปลี่ยนแปลงมากนัก อยู่ในระดับที่ผู้บริหารเดิมดูแลได้
  จัดอยู่ในระดับขนาดกลาง จึงยังไม่มีประเด็นในเรื่องการสรรหาและพิจารณาค่าตอบแทนที่ซับซ้อน
  หากแต่ถ้าต้องการผู้บริหารเพิ่มเติมในการเข้ามาช่วยบริหารก็จะมีความจำเป็นมากขึ้น
  ในการแต่งตั้งคณะกรรมการสรรหาและพิจารณาค่าตอบแทน
  แต่อย่างไรก็ตามคณะกรรมการตรวจสอบได้พยายามที่จะสอบทานกิจกรรมที่เกี่ยวกับกระบวนการดังกล่าวตามความจำเป็นและร่วมผลักดันแนวทางดังกล่าวให้มีความคืบหน้าต่อไป

  ข้อบังคับบริษัทฯ เกี่ยวกับการแต่งตั้งคณะกรรมการ
  ระบุให้สิทธิในการแต่งตั้งกรรมการทั้งผู้ถือหุ้นรายใหญ่และรายย่อยมีความเท่าเทียมกัน
  โดยมีหลักเกณฑ์ ดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1.)
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการ
    เท่าจำนวนกรรมการที่พึงจะมีหรือพึงจะเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดมามีคะแนนเสียงเท่ากันเกินจำนวนกรรมการที่จะมี
    หรือพึงจะเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

9.3 ค่าตอบแทนกรรมการและผู้บริหาร

  (1) ค่าตอบแทนที่เป็นตัวเงิน

  คณะกรรมการ ประกอบด้วย ค่าเบี้ยประชุมและโบนัสตลอดปี2549เป็นจำนวนเงิน 1.74 ล้านบาท
  ซึ่งแยกเป็นกรรมการตามรายบุคคล ดังนี้

  รายชื่อ ค่าเบี้ยประชุม โบนัส รวม (บาท)

  1. นาย พิพัฒ พะเนียงเวทย์ 190,000 - 190,000

  2. นาย สุธี ลิ่มอติบูลย์ 50,000 364,000 414,000

  3. นาย ชวลิต ลิ่มอติบูลย์ 50,000 280,000 330,000

  4. ร.ต.อ. สุเมธ ลิ่มอติบูลย์ 50,000 280,000 330,000

  5. นาย บุญชู ลิ่มอติบูลย์ 50,000 100,000 150,000

  6. น.พ. สวัสดิ์ โพธิกำจร 65,000 - 65,000

  7. ดร. อดุล อมตวิวัฒน์ 150,000 - 150,000

  8. นาย ชัยสิทธิ์ เจริญสัตย์ 115,000 - 115,000

  รวม 720,000 1,024,000 1,744,000

(2) ผู้บริหารทุกคน จ่ายเป็นเงินเดือนและโบนัสรวม 8.10 ล้านบาท

4.  การกำกับดูแลกิจการ

  คณะกรรมการบริษัท
  มีความตระหนักถึงหน้าที่ความรับผิดชอบและได้ปฏิบัติหน้าที่โดยยึดหลักความระมัดระวัง(Duty of
  Care) และหลักความซื่อสัตย์สุจริต (Duty of Loyalty) ในการที่จะใช้ความรู้
  ความสามารถและประสบการณ์ เพื่อประโยชน์ต่อการดำเนินธุรกิจของบริษัท
  อีกทั้งการปฏิบัติตามข้อพึงปฏิบัติที่ดีสำหรับกรรมการบริษัทจดทะเบียนตามแนวทางของตลาดหลักทรัพย์แห่งประเทศไทย
  นอกจากนั้น
  คณะกรรมการตรวจสอบและกรรมการอิสระที่ทำหน้าที่คอยกำกับดูแลให้กิจการปฏิบัติตามกฎหมาย
  ข้อบังคับ ข้อกำหนดของหน่วยงานที่กำกับดูแล ตลอดจนมติที่ประชุมผู้ถือหุ้น
  โดยคำนึงถึงความเท่าเทียมของผู้ถือหุ้นทุกราย
  รวมทั้งความน่าเชื่อถือของการรายงานทางการเงิน ระบบการควบคุมภายใน
  และการกำกับดูแลกิจการให้เป็นไปอย่างมีประสิทธิภาพ

1.  นโยบายเกี่ยวกับการกำกับดูแลกิจการ

  บริษัท ตระหนักถึงหลักการกำกับดูแลกิจการที่ดี เพื่อสร้างมาตรฐานการจัดการกิจการที่ดี
  ซึ่งเป็นสิ่งที่คาดหวังของผู้ที่เกี่ยวข้องทุกฝ่ายและทำให้บริษัทได้รับการยอมรับจากผู้ลงทุน ผู้ถือหุ้น
  และผู้ที่เกี่ยวข้อง ในด้านความโปร่งใสและประสิทธิภาพของฝ่ายจัดการ และสามารถตรวจสอบได้
  โดยคณะกรรมการบริษัทฯให้ความสำคัญกับข้อกำหนดของตลาดหลักทรัพย์ แห่งประเทศไทย
  จึงได้กำหนดมาตรฐานเกี่ยวกับการดูแลกิจการที่ดี15 ข้อ ครอบคลุมไว้อย่างครบถ้วน
  นอกจากนั้นบริษัทให้การสนับสนุนกรรมการบริษัททุกท่านได้ตระหนักถึงบทบาทและหน้าที่ในตำแหน่งกรรมการของบริษัท
  ในด้านการบริหารความเสี่ยงบริษัทได้เริ่มดำเนินการและให้ความสำคัญโดยการปรึกษาหารือกับผู้ที่มีความรู้ความสามารถและมีประสบการณ์ในประเภทธุรกิจของบริษัท
  เพื่อได้กำหนดนโยบายและกลยุทธ์ เป้าหมาย และทิศทางการดำเนินงาน
  เพื่อให้เกิดประโยชน์สูงสุดแก่บริษัทและผู้มีส่วนได้เสีย

2.  ผู้ถือหุ้น : สิทธิและความเท่าเทียมกัน

  คณะกรรมการได้อำนวยความสะดวกโดยเลือกสถานที่ที่อยู่ใกล้กับสำนักงานใหญ่
  และการจัดกระบวนการประชุมผู้ถือหุ้นในลักษณะที่สนันสนุนให้มีการปฏิบัติต่อผู้ถือหุ้นทุกรายอย่างเท่าเทียมกันในการเข้าประชุม
  โดยการกำหนดการประชุมใหญ่สามัญผู้ถือหุ้นในแต่ละครั้ง
  บริษัทได้มีการส่งหนังสือเชิญประชุมพร้อมเอกสารประกอบแก่ผู้ถือหุ้นล่วงหน้า ผ่านนายทะเบียน
  บริษัท ศูนย์รับฝากหลักทรัพย์ (ประเทศไทย) จำกัด ไม่น้อยกว่า 7 วันก่อนประชุม
  โดยในแต่ละวาระ
  มีความเห็นของคณะกรรมการประกอบและมีการบันทึกการประชุมถูกต้องและครบถ้วน

3.  สิทธิของผู้มีส่วนได้เสียกลุ่มต่างๆ

  บริษัทสนับสนุนให้มีการร่วมมือกันระหว่างบริษัทและผู้มีส่วนได้เสีย
  โดยการให้ความสำคัญต่อสิทธิของผู้มีส่วนได้เสียทุกกลุ่ม ในการสร้างงาน
  สร้างความสัมพันธ์ที่ดีในทุกระดับ และสร้างกิจการให้มีฐานะการเงินที่มั่นคง

  ลูกจ้าง : บริษัทฯมุ่งพัฒนาเสริมสร้างวัฒนธรรมและสภาพแวดล้อมให้มีบรรยาการในการทำงานที่ดี
  จัดให้มีอุปกรณ์ความปลอดภัยที่ถูกต้องเหมาะสมกับลักษณะงานที่ปฏิบัติ การจัดให้มีการซ้อมหนีไฟ
  การจัดให้มีระบบการป้องกันภัย เพื่อให้พนักงานมีความปลอดภัยในการทำงาน
  มีผลตอบแทนและสวัสดิการที่เหมาะสม
  และสนับสนุนกิจกรรมที่สร้างเสริมความรู้ความชำนาญของพนักงาน
  นอกจากนั้นบริษัทยังสนับสนุนให้พนักงานทุกระดับศึกษาหาความรู้และวิทยาการใหม่ๆเพิ่มเติม
  ด้วยการจัดตารางการฝึกอบรมที่เป็นเฉพาะหน่วยงานเพื่อสร้างให้พนักงานมีความเชี่ยวชาญในหน้าที่ที่รับผิดชอบ
  และการฝึกอบรมที่สามารถเรียนรู้ร่วมกันทั้งองค์การ

  คู่ค้า : บริษัทฯ มีจุดประสงค์ในการทำการค้าแบบเน้นคุณภาพของสินค้าและการบริการ
  ควบคุมการจัดส่งให้ตรงตามที่ลูกค้ากำหนด รวมถึงการปฏิบัติตามข้อตกลง สัญญา
  และเงื่อนไขทางการค้า อีกทั้งจัดให้มีหน่วยรับเรื่องร้องเรียนในด้านคุณภาพสินค้าและบริการ
  มีการใช้แบบสอบถามเป็นเครื่องมือในการวัดผลความพึงพอใจของลูกค้าอยู่เป็นระยะ
  มีการประเมินผู้ขายเพื่อให้ได้คู่ค้าที่มีคุณภาพอย่างสม่ำเสมอ

  ชุมชน : บริษัทฯ รับผิดชอบต่อสภาพแวดล้อมในชุมชน โดยไม่สร้างมลภาวะในขบวนการผลิต
  และไม่มีเสียงดังอันเป็นการรบกวนสถานที่ข้างเคียง และจัดในโรงงานอยู่ในการนิคมอุตสาหกรรม
  ที่มีกระบวนการบำบัดของเสียที่ถูกต้องตามกฎของกระทรวงอุตสาหกรรม
  และเลือกใช้วัตถุดิบที่ไม่ก่อให้เกิดมลภาวะ
  มีเครื่องจักรที่ใช้ในการผลิตซึ่งสามารถนำเศษซากมาRecycleในกระบวนการผลิตทำให้สามารถลดปริมาณของขยะที่มีผลกระทบต่อสิ่งแวดล้อม

  คู่แข่ง : บริษัทใช้ในกลยุทธ์การแข่งขันที่สุจริตทางการค้า เน้นด้านคุณภาพสินค้าและบริการ
  และการสนองตอบต่อความต้องการของลูกค้าได้อย่างรวดเร็ว รวมถึงราคาที่เป็นธรรม

  เจ้าหนี้ : บริษัทฯมีการปฏิบัติต่อเจ้าหนี้ตามเงื่อนไขและข้อตกลงอย่างตรงไป-ตรงมา
  รวมถึงการชำระหนี้ตามเงื่อนไขเวลาที่กำหนดในข้อตกลง

4.  การประชุมผู้ถือหุ้น

  บริษัทกำหนดให้มีการประชุมใหญ่สามัญผู้ถือหุ้นปีละครั้ง ภายในไม่เกิน 4
  เดือนนับจากวันสิ้นงวดบัญชี
  โดยยึดหลักปฏิบัติตามที่กฎหมายกำหนดและดำเนินการประชุมให้เป็นไปด้วยความโปร่งใส
  ชอบธรรมและเป็นประโยชน์ต่อทุกฝ่ายที่เกี่ยวข้อง ในปี 2549
  บริษัทได้มีการจัดประชุมสามัญผู้ถือหุ้น ที่โรงแรมเอเวอร์กรีนลอเรล กรุงเทพฯ ในวันที่ 24
  เมษายน 2549 โดยมีกรรมการเข้าร่วมครบทั้ง 8 ท่านซึ่งรวมถึงประธานกรรมการตรวจสอบ
  ผู้สอบบัญชีรับอนุญาต ที่ปรึกษาทางด้านกฎหมาย เพื่อชี้แจงและตอบข้อซักถามของผู้ถือหุ้น
  โดยประธานกรรมการทำหน้าที่เป็นประธานในที่ประชุม
  ได้ดำเนินการประชุมตามระเบียบวาระที่กำหนดในหนังสือเชิญประชุม
  และได้บันทึกมติที่ประชุมไว้ในรายงานการประชุมแล้ว

5.  ภาวะผู้นำและวิสัยทัศน์

  คณะกรรมการบริษัทฯ
  กำกับดูแลให้คณะกรรมการบริหารมีการกำหนดรูปแบบและเนื้อหาการดำเนินงานภายในของบริษัทฯให้มีการกระจายอำนาจจากกรรมการผู้จัดการไปให้ผู้บริหารในลำดับถัดไปตามความเหมาะสม
  มีการกำหนดอำนาจอนุมัติของผู้บริหารแต่ละระดับอย่างเป็นลายลักษณ์อักษร

6.  ความขัดแย้งของผลประโยชน์

  บริษัทฯมีรายการบัญชีบางรายการกับกิจการและบุคคลที่เกี่ยวข้องกับบริษัท
  โดยการถือหุ้นและการมีผู้ถือหุ้นและ/หรือ กรรมการร่วมกัน
  ผลของรายการดังกล่าวได้แสดงไว้ในงบการเงินเรื่องรายการที่เกี่ยวโยงกันไว้แล้ว

7.  จริยธรรมธุรกิจ

  บริษัทฯถือว่า จริยธรรมธุรกิจเป็นคุณสมบัติที่สำคัญในการประกอบกิจการที่แสดงถึงความซื่อสัตย์
  สุจริตและสร้างความน่าเชื่อถือ ทั้งแก่ลูกค้า และเจ้าหนี้ รวมถึงผู้มีส่วนได้เสียกลุ่มต่างๆ
  มีการเปิดเผยข้อมูลอย่างตรงไป ตรงมา โปร่งใส
  นอกจากนี้ยังได้จัดกิจกรรมภายในที่สร้างให้เกิดความรับผิดชอบต่อกันในหมู่พนักงาน
  พึงปฏิบัติต่อเพื่อนร่วมงานประหนึ่งเป็นลูกค้าของบริษัทฯ

8.  การถ่วงดุลของกรรมการที่ไม่เป็นผู้บริหาร

  คณะกรรมการของบริษัทมีจำนวน 8 ท่าน โดยมีกรรมการอิสระ ซึ่งเป็นกรรมการตรวจสอบ 3
  ท่าน มุ่งเน้นการให้ความสำคัญต่อระบบการควบคุมภายในและการตรวจสอบภายใน
  รวมถึงการบริหารความเสี่ยง
  และการกำกับดูแลการปฏิบัติงานด้านต่างๆให้บรรลุตามนโยบายและเป้าหมายที่กำหนด
  รวมทั้งกฎระเบียบและจรรยาบรรณให้พนักงานทุกคนถือปฏิบัติ

9.  การรวมหรือแยกตำแหน่ง

  ประธานกรรมการไม่ได้เป็นบุคคลเดียวกันกับกรรมการผู้จัดการ
  โดยประธานกรรมการและประธานกรรมการตรวจสอบซึ่งเป็นกรรมการอิสระ
  ทำหน้าที่คอยกำกับดูแลและตรวจสอบการทำงานของกรรมการผู้จัดการ ซึ่งมีบทบาท
  หน้าที่ของแต่ละฝ่ายอย่างชัดเจน

10. ค่าตอบแทนของกรรมการและผู้บริหาร

  คณะกรรมการมีการดำเนินการด้วยความโปร่งใสเกี่ยวกับค่าตอบแทนกรรมการและผู้บริหารระดับสูง
  ซึ่งผ่านการเห็นชอบและได้รับอนุมัติจากผู้ถือหุ้นและได้จัดให้มีการเปิดเผยจำนวนค่าตอบแทนในรายงานประจำปี
  และหลักเกณฑ์การกำหนดค่าตอบแทนของกรรมการที่เป็นผู้บริหารที่เชื่อมโยงและสอดคล้องกับผลการดำเนินงานของบริษัท
  โดยในปี 2548และ2549 มีการจ่ายค่าตอบแทนกรรมการเป็นจำนวนเงิน 1.97 ล้านบาท และ
  1.74 ล้านบาทตามลำดับ

11. การประชุมคณะกรรมการ

  คณะกรรมการมีการกำหนดให้มีการประชุมคณะกรรมการในทุกไตรมาสอย่างน้อย ไตรมาส ละ 1
  ครั้งหรือมากกว่าในกรณีมีเหตุจำเป็นสำคัญ
  ซึ่งในการประชุมแต่ละครั้งได้มีการบันทึกรายงานการประชุมไว้เป็นลายลักษณ์อักษรและมีการจัดเก็บรายงานการประชุมที่ผ่านการรับรองจากคณะกรรมการ
  สำหรับให้ผู้ที่เกี่ยวข้องตรวจสอบได้ โดยในปี 2549 มีการประชุมคณะกรรมการรวมทั้งสิ้น 4
  ครั้งและมีจำนวนกรรมการที่เข้าร่วมประชุม ดังรายละเอียดที่แสดงไว้ข้างต้น

12. คณะอนุกรรมการ

  เนื่องจากบริษัทเป็นองค์การที่จัดอยู่ในกลุ่มประเภทอุตสาหกรรมทั่วไปที่มีขนาดองค์กรระดับกลาง
  การควบคุมดูแลและพิจารณาในกรณีต่างๆยังสามารถกระทำโดยการนำเสนอเพื่อให้มติและความเห็นชอบจากคณะกรรมการได้
  แต่อย่างไรก็ตามบริษัทได้ยอมรับแนวความคิดที่จะจัดให้มีคณะอนุกรรมการในการศึกษารายละเอียดและพิจารณาโครงการที่จะเกิดขึ้นในอนาคตตามความจำเป็นและสถานการณ์ในขณะนั้น

13. ระบบการควบคุมและการตรวจสอบภายใน

  บริษัทให้ความสำคัญต่อระบบการควบคุมภายในและได้จัดให้มีหน่วยงานตรวจสอบภายในเพื่อทำหน้าที่ในการสอบทานและตรวจสอบการปฏิบัติงานโดยมีแนวทางการปฏิบัติงานที่ชัดเจนและวัดผลได้ซึ่งได้มีการปรับปรุงให้สอดคล้องกับสถานการณ์ปัจจุบันอยู่เสมอ
  จัดทำนโยบายและระเบียบปฏิบัติ อำนาจอนุมัติในแต่ระดับ ที่เป็นลายลักษณ์อักษร
  รวมถึงการประเมินระบบการควบคุมภายใน
  เพื่อให้มั่นใจว่ามีระบบการควบคุมภายในที่เพียงพอและเหมาะสมกับการดำเนินธุรกิจ
  ซึ่งมีการกำหนดแผนงานประจำปีตามลำดับความสำคัญโดยพิจารณาจากประเด็นที่เป็นความเสี่ยงหรือเหตุการณ์ที่อาจเกิดขึ้นและส่งผลกระทบแก่บริษัทฯ
  นำเสนอและรายงานผลการปฏิบัติงานต่อคณะกรรมการตรวจสอบอย่างสม่ำเสมอต่อเนื่อง
  นอกจากนี้บริษัทยังได้นำข้อเสนอแนะต่างๆจากคณะกรรมการตรวจสอบและข้อคิดเห็นของผู้ตรวจสอบบัญชี
  มาพัฒนาระบบการควบคุมภายในให้มีประสิทธิภาพและประสิทธิผลสูงสุด

14. รายงานคณะกรรมการ

  คณะกรรมการได้ร่วมสอบทานงบการเงินรายไตรมาสและงบการเงินประจำปีและสอบทานความมีประสิทธิผลในด้านสภาพแวดล้อมการควบคุม
  กระบวนการประเมินความเสี่ยง ระบบสารสนเทศ
  รวมถึงการพิจารณาแต่งตั้งผู้สอบบัญชีและการกำหนดค่าสอบบัญชี
  ตลอดจนการรายงานข้อมูลเป็นไปให้มีมาตราฐานเชื่อถือได้ ชัดเจน
  และเพียงพอต่อการรายงานผู้ถือหุ้น
  ซึ่งมีการจัดทำรายงานคณะกรรมการซึ่งครอบคลุมในเรื่องสำคัญๆ
  ตามข้อพึงปฏิบัติที่ดีสำหรับกรรมการบริษัทจดทะเบียนที่ตลาดหลักทรัพย์เสนอแนะ
  ควบคู่กันไปกับรายงานผู้สอบบัญชี ในรายงานประจำปี

15. ความสัมพันธ์กับผู้ลงทุน

  คณะกรรมการได้จัดให้มีการเปิดเผยสารสนเทศที่สำคัญของบริษัทอย่างถูกต้องทันเวลา
  และโปร่งใส ในส่วนงาน”ผู้ลงทุนสัมพันธ์”(Investor Relation)
  คณะกรรมการยังไม่ได้จัดตั้งหน่วยงานขึ้นโดยเฉพาะ
  แต่ได้มอบหมายให้เลขานุการบริษัทเป็นผู้ดูแลรับผิดชอบ
  โดยสนับสนุนให้ผู้ที่ทำหน้าที่นี้มีความรู้ด้านพระราชบัญญัติบริษัทมหาชน
  ข้อกำหนดของตลาดหลักทรัพย์ฯ และ ก.ล.ต.
  เพื่อให้สามารถคอยกำกับการดำเนินงานของบริษัทให้ปฏิบัติตามข้อกำหนดอย่างครบถ้วน
  โดยได้ผ่านการฝึกอบรมในหลักสูตร “COMPANY SECRETARY PROGRAM” ของ
  สมาคมส่งเสริมสถาบันกรรมการบริษัทไทย (IOD) และหลักสูตร “CORPORATE SECRETARY
  DEVELOPMENT PROGRAM”
  ที่จัดขึ้นโดยศูนย์บริการวิชาการและฝึกอบรมคณะพาณิชยศาสตร์และการบัญชี
  จุฬาลงกรณ์มหาวิทยาลัย ร่วมกับสมาคมบริษัทจดทะเบียน (LISTER CONPANIES
  ASSOCIATION)รวมถึงเป็นศูนย์ติดต่อกรณีมีข่าวเกี่ยวกับบริษัท (Contact Person)
  เพื่อประโยชน์ในการประสานงานและชี้แจงต่อสาธารณชน ซึ่งสามารถทราบข้อมูลบริษัทได้ที่
  www.topp.co.th หรือโทรศัพท์หมายเลข (662) 285-4940 หมายเลขภายใน 504 , 509
  หรือที่ e-mail address : tipparas@topp.co.th

4.  การดูแลเรื่องการใช้ข้อมูลภายใน

  คณะกรรมการมีการดูแลเพื่อป้องกันผู้บริหารรวมทั้งบุคคลที่เกี่ยวโยงนำข้อมูลภายในไปใช้เพื่อประโยชน์ส่วนตน
  และกำชับไม่ให้ผู้บริหารอาศัยข้อเท็จจริงอันเป็นสาระสำคัญต่อการเปลี่ยนแปลงราคาของหลักทรัพย์
  ที่ยังมิได้เปิดเผยต่อสาธารณชน ซึ่งได้ล่วงรู้มาโดยตำแหน่งหรือฐานะ
  ซึ่งถือเป็นจริยธรรมธุรกิจประการสำคัญ อีกทั้งได้ชี้แจงแก่กรรมการรวมทั้งผู้บริหาร
  เกี่ยวกับหน้าที่ที่ต้องรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
  ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

5.  บุคลากร

  บริษัทมีผลตอบแทนให้แก่พนักงานทั้งในรูปเงินเดือนและโบนัสประจำปี
  ซึ่งจะจัดสรรให้พนักงานตามผลประกอบการของบริษัทฯและผลการประเมินการทำงานของแต่ละตัวบุคคล
  บริษัทเล็งเห็นถึงความสำคัญในการพัฒนาบุคลากรในการจัดให้มีการฝึกอบรมพัฒนาบุคลากรโดยการจัดอบรมทั้งภายในและภายนอก
  และสวัสดิการอื่น เช่น รถ-รับส่ง เครื่องแบบ
  ทั้งนี้ขึ้นอยู่กับสาขาและสายงานที่ปฏิบัติโดยทั่วไปบริษัทฯมีนโยบายที่จะปรับเงินเดือนให้กับพนักงานในทุกปี
  โดยท่ามกลางวิกฤตเศรษฐกิจที่ผ่านมา
  บริษัทยังสามารถปรับเพิ่มผลตอบแทนด้านเงินเดือนแก่พนักงาน
  รวมถึงไม่มีการยกเว้นการจ่ายโบนัสประจำปีแต่อย่างใด
  ทั้งนี้เนื่องจากบริษัทตระหนักถึงประโยชน์ในการสร้างให้พนักงานมีกำลังใจในการปฏิบัติงานและสามารถดำรงอยู่ได้ตามสภาวะเศรษฐกิจปัจจุบัน
  ทั้งนี้จะต้องไม่ต่ำกว่าค่าแรงขั้นต่ำตามประกาศของกระทรวงแรงงาน

  จำนวนพนักงาน ณ วันที่ 31 ธันวาคม 2549 มีจำนวน 330 คน ดังนี้ :

  ฝ่ายผลิต - สาขาลาดกระบัง 71 คน

  - สาขาถนนจันทน์ 121 คน

  - สาขาเวลโกรว์ ซอย 2 41 คน

  - สาขาเวลโกรว์ ซอย 6 38 คน

  ฝ่ายขายและการตลาด 11 คน

  ฝ่ายบัญชีและการเงิน 14 คน

  อื่นๆ 34 คน

ค่าตอบแทนค่าบุคลากร

(หน่วย: ล้านบาท) ปี 2549 ปี 2548 ปี2547

เงินเดือนและค่าจ้างรวม 37.76 39.26 38.18

โบนัส 5.86 5.76 3.37

เงินค่าล่วงเวลา เบี้ยเลี้ยงและอื่นๆ 7.55 6.72 5.97

รวม 53.16 51.74 47.53

นโยบายในการพัฒนาบุคลากรของบริษัท

บริษัทให้ความสำคัญต่อการพัฒนาบุคลากรเป็นอย่างยิ่ง
โดยมุ่งเน้นพัฒนาศักยภาพของพนักงานให้มีความรู้ ความสามารถ
และทักษะที่จำเป็นต่อการปฏิบัติงานให้ประสบความสำเร็จ เริ่มตั้งแต่การปฐมนิเทศพนักงานใหม่
เพื่อให้พนักงานมีความเข้าใจถึงโครงสร้างองค์กร ลักษณะการประกอบธุรกิจของบริษัท กฎระเบียบ
สวัสดิการ สิทธิประโยชน์ต่างๆ ในภาพรวม และการแนะนำตัวให้ทุกหน่วยงานก่อนส่งตัวให้ต้นสังกัด
เพื่อฝึกอบรมเฉพาะทาง ในขอบเขตตามหน้าที่ที่รับผิดชอบ (On the job training)

นอกจากนี้ บริษัทยังมี ตารางการอบรมสัมมนาประจำปี ซึ่งบรรจุไว้ทั้ง
การเรียนรู้ด้านวิชาชีพเฉพาะทาง เช่น ทักษะการขายและบริหารการตลาด
ความรู้เรื่องภาษีบุคคลธรรมดา ความรู้เรื่องเม็ดพลาสติก และการเรียนรู้ร่วมกันทั้งองค์กร
เพื่อพัฒนาให้บุคลากรมีทักษะความรู้นอกเหนือจากงานที่ปฏิบัติ เช่นหลักสูตรภาวะผู้นำ
การบริหารจัดการที่มีประสิทธิผล หลักสูตร 7 QC Tools หลักสูตรความปลอดภัยในการทำงาน
หลักสูตรการบริหารนโยบายและวัตถุประสงค์คุณภาพสู่ความสำเร็จ ทำงานด้วยการกำหนดเป้าหมาย
KPIs (Key Performance Indicators) ซึ่งเป็นดรรชนีชี้วัดผลความสำเร็จของแต่ละฝ่าย
เพื่อเป็นเครื่องมือวัดประสิทธิภาพ และคุณภาพงานของพนักงานทุกคน
และเป็นข้อมูลในการพิจารณาผลตอบแทนแก่พนักงาน